Vallensbæk Stationstorv

**\* et godt sted at bo**

**Arbejdsnotat og referat fra**

afdelingsbestyrelsesmøde onsdag **den 22. august 2018 kl. 10 - 11,40**

Mødet blev holdt i fælleslokalet, Vallensbæk Stationstorv 3.

Referat: Peder 23. august 2018

Deltagere: Marianne, Gert og Peder (PC)

Afbud: Jørgen Anthoni og (Jørgen Bresson)

Under punktet Status igangværende og kommende projekter, som vi indledte mødet med, og punktet Investeringsbudget 2019/20 samt budget for lønninger 2019 deltog Michael, Ejendomskontoret og Peter, KAB.

-----------------------------------------------------------------------------------------------------------------------------------------------

**F: Godkendelse af referat fra sidste møde.**

Arbejdsnotat og referat fra mødet den 30. maj blev godkendt og underskrevet. Referatet var forinden sendt til bestyrelsen til gennemsyn.

**F: Orientering fra formanden og følgende emner:**

PC havde deltaget i Åbent Lokalrådsmøde Vallensbæk. Referat fra mødet er sendt til samtlige beboere.

I forbindelse med afregning af vand og varme vil vi arrangere et møde for alle interesserede. Vi får en konsulent fra energiafdelingen i KAB til at komme og forklare os, hvordan de er kommet frem til vores betaling. Vi afventer, at vi har modtaget afregning, som måske først kommer i starten af oktober måned.

Formanden for Vallensbæk Boligselskab, Katja har lånt fælleslokalet tirsdag den 18. september, hvor hun har møde med et bestyrelsesudvalg bestående af beboerdemokrater fra flere organisationsbestyrelser. PC klare det praktiske arbejde i forbindelse hermed.

Status igangværende og kommende projekter sammen med Michael, Ejendomskontoret

PC indledte med at fortælle, at der var ros til ejendomskontoret fra beboerne. Hurtig og god service.

Michael orienterede om, at der nu "endelig" er et tilbud på vej på et nyt vindue til gæsteværelset, som kan åbnes. Et tilbud på gitterdør under trappen i opgangen er også på trapperne. Rummet under trappen skal bruges til opbevaring, når vi modtager salt til blødtvandsanlæg. (Der er kommet et tilbud, som er alt for dyrt, der skal findes en langt billigere løsning).

Ejendomskontoret arbejder med justering af blødt vands anlægget. Hårdheden svinger lidt på begge sider af tallene, som skal være 6-8 stykker. Det er en naturlig proces i indkøringsperioden.

Der bliver monteret en cylinder i døren til garderobe/gæsteværelse på samme måde som indgang til fælleslokalet. Din brik vil derfor også kunne bruges til denne dør.

Vi bad Michael om at følge op på aftalen om tømning af affaldscontainerne under rampen. Vi oplever af og til, at containerne bliver overfyldte på grund af manglende tømning. Det er desværre et problem i flere af Boligselskabets afdelinger fortalte Peter. Michael følger op.

Vi talte også kort om klart glas, som vi har få skiftet til. Gert oplyste, at der var problemer med, at nogle af glassene "flimrede". Gert har kontaktet leverandøren, Hauge for at finde en løsning.

Investeringsbudget 2019/20 samt budget for lønninger 2019

Vi havde aftalt med Peter, driftschefen og Camilla, regnskab at de skulle orientere os om, hvordan det fungerer med henlæggelser, og hvordan vi kan bruge af henlæggelserne. Camilla var desværre forhindret i at deltage i mødet.

Peter forklarede, at vi skal henlægge i 3 år, inden vi kan begynde at anvende henlæggelserne, det vi kalder investeringer. Det er loven, som foreskriver, at vi skal være polstret på den måde. Der skal være 3 års henlæggelser. Det betyder, at vi opsparer 3 x kr. 662.000, inden vi kan sætte diverse arbejder i gang, fx lukning af Stormgade.

Så vores forskellige planer må vente lidt.

Derudover drøftede vi udgifter til ejendomskontoret og fordelingen mellem os og Højstrupparken. Vi mener, at fordelingsnøglen skal reguleres til vores fordel. Peter henviste dette spørgsmål til Organisationsbestyrelsen. Det er her, det skal tages op.

Men først skal vi have færdiggjort arbejdet med servicerammer. Det er et dokument, som fortæller hvilke ydelser, vi ønsker, svar tider fra ejendomskontoret osv.

F: Aktuelle punkter sendt til formanden

Ingen

Afdelingsmøde den 19. september

Vi gennemgik køreplanen for mødet og fordeling af opgaver.

F: Næste møde

Torsdag den 11. oktober kl. 10 i fælleslokalet.

F: Eventuelt

Under dette punkt drøftede vi rengøring af fælleslokaler. Skal vi have et firma til at gøre rent. Vi indhenter tilbud fra Anders Andersen rengøring, som har rengøring af trapper.

Kalender

**Onsdag 19. september kl. 16.00 Afdelingsmøde Vallensbæk Stationstorv**

Tirsdag 25. september kl. 16. 00 Organisationsbestyrelsesmøde i HØJ/Peder

Torsdag 11. oktober kl. 10.00 Afdelingsbestyrelsesmøde

Mandag 10. december kl. 16.00 Organisationsbestyrelsesmøde i HØJ/Peder

Vallensbæk, den 23. august 2018

Peder

Godkendt den 11 . oktober 2018

Marianne Johansen Gert Ehrhorn Peder Chr. Kornum

Jørgen Bresson Jørgen Anthoni